ΓΡΑΠΤΗ ΕΡΩΤΗΣΗ E-3135/00

υποβολή: Rosa Migulez Ramos (PSE) προς το Συμβούλιο

(16 Οκτωβρίου 2000)

Θέμα: Αλιευτική συμφωνία ΕΚ-Γροιλανδίας

Στις 14 Σεπτεμβρίου 2000 η Επιτροπή περάτωσε τις διαπραγματεύσεις για νέα αλιευτική συμφωνία με τη Γροιλανδία η οποία προβλέπει ετήσια κοινοτική συνεισφορά 42,84 εκατ. ευρώ για την περίοδο 2000-2006. Η εν λόγω συμφωνία, η οποία δεν έχει τύχει της έγκρισης του Συμβουλίου, δεν προβλέπει τη διάκριση των δύο τύπων χρηματοδότησης, του ενός για τα δικαιώματα αλιείας και του άλλου για την ενίσχυση στην ανάπτυξη, παρά τη δέσμευση η οποία ανελήφθη από την Επιτροπή ώστε η συμφωνία αυτή να καθιερώσει διάκριση μεταξύ των δυο στοιχείων, πράγμα που αντιστοιχεί, σύμφωνα με την μονομερή ανακοίνωση της Επιτροπής σε 28 εκατ. ευρώ για τα αλιευτικά δικαιώματα και τοπόλοιπο για την ενίσχυση στην ανάπτυξη.

Το ένα επίμαχο σημείο το οποίο εγείρεται από τη συμφωνία που ισχύει με τη Γροιλανδία σχετίζεται με το χαμηλό επίπεδο χρήσης των ποσοστώσεων που παραχωρούνται στην ΕΕ και στο γεγονός ότι μερικοί στόλοι χωρών που ενδιαφέρονται να τις εκμεταλλευθούν δεν μπορούν λόγω της ισχύουσας κατανομής η οποία ευνοεί μερικές χώρες οι οποίες, πρακτικά, δεν χρησιμοποιούν αυτές τις ποσοστώσεις. Θα ήταν δίκαιο εάν αυτές οι δυνατότητες αλιείας, που παρέχονται διαμέσου κοινοτικών ταμείων, να μπορούσαν να τύχουν εκμετάλλευσης από τους ενδιαφερόμενους στόλους στους οποίους η πρόσβαση στα αλιευτικά πεδία απαγορεύεται.

Ένα άλλο ζήτημα το οποίο αποτελεί αντικείμενο συζήτησης είναι η απουσία εκστρατειών εκμετάλλευσης νέων πόρων και νέων αλιευτικών δυνατοτήτων, καθώς και η απουσία συνεισφορών εκ μέρους των πλοιοκτητών οι οποίοι επωφελούνται από τη συμφωνία, περίπτωση που χαρακτηρίζει την πλειονότητα των συμφωνιών που έχει συνάψει η Κοινότητα.

Το Συμβούλιο μπορεί να αναφέρει ποια είναι η αξιολόγησή του για την εκτέλεση, την εξέλιξη και την εφαρμογή του τρίτου πρωτοκόλλου το οποίο πρόκειται να λήξη στις 31 Δεκεμβρίου;

Σκέπτεται το Συμβούλιο να εισαγάγει τροποποιήσεις στο νέο κείμενο ώστε να διασφαλισθεί η αρχική συγχρηματοδότηση διαμέσου καταβολής τέλους εκ μέρους των κοινοτικών πλοιοκτητών οι οποίοι επωφελούνται από τη συμφωνία; Σε αρνητική περίπτωση, σε ποια κριτήρια βασίζει αυτή τη διάκριση το Συμβούλιο;

Αντιμετωπίζει το κείμενο της νέας συμφωνίας μια μείζονα ανάπτυξη των αλιευτικών εκστρατειών εκμετάλλευσης;

Ενόψει μιας μέγιστης αξιοποίησης των αλιευτικών δυνατοτήτων, πρόκειται να καθιερώσει το Συμβούλιο μηχανισμό κατανομής των αλιευτικών δυνατοτήτων που δεν έχουν αξιοποιηθεί;

Απάντηση

(26 Φεβρουαρίου 2001)

Η Επιτροπή μονογράφησε στις 13 Σεπτεμβρίου 2000, το τέταρτο Αλιευτικό Πρωτόκολλο με τη Γροιλανδία, μετά την επιτυχή ολοκλήρωση των διαπραγματεύσεων με την κυβέρνηση της Δανίας και την τοπική κυβέρνηση της Γροιλανδίας. Σύμφωνα με τη διαπραγματευτική εντολή του Συμβουλίου της 4ης Αυγούστου 2000, η Επιτροπή διεξήγαγε τις εν λόγω διαπραγματεύσεις εξ ονόματος της Ευρωπαϊκής Κοινότητας, επικουρούμενη από ειδική επιτροπή κατά το άρθρο 300 της Συνθήκης. Εξάλλου, το Συμβούλιο πληροφορεί το αξιότιμο μέλος ότι, κατά τη σύνοδό του στις 14 και 15 Δεκεμβρίου 2000, αποφάσισε την προσωρινή εφαρμογή του πρωτοκόλλου αυτού, εν αναμονή της πρότασης της Επιτροπής για τη σύναψη της συμφωνίας.

Το Συμβούλιο σημειώνει τις παρατηρήσεις της αξιότιμης κυρίας βουλευτή σχετικά με τη χρηματοδότηση. Το Συμβούλιο τονίζει ότι η γνώμη της Κοινότητας κατά την οποία, για λόγους διαφάνειας, η χρηματοδότηση θα πρέπει να χωρίζεται σε χρηματοδότηση για την αλιεία και σε χρηματοδότηση για τη συνεργασία και την ανάπτυξη περιέχεται στα εγκεκριμένα πρακτικά των συμπερασμάτων. Οι διαπραγματεύσεις θα συνεχισθούν το 2003 σύμφωνα με τη διαδικασία αναθεώρησης που αποσκοπεί στο να επιτευχθεί η διαφάνεια στον χρηματοδοτικό τομέα και στην αποτελεσματικότερη αντιμετώπιση των αναπτυξιακών αναγκών της Γροιλανδίας.

Το Συμβούλιο δεν έχει αξιολογήσει ειδικά την εφαρμογή του Τρίτου Αλιευτικού Πρωτοκόλλου. Ωστόσο, στο πλαίσιο των οδηγιών διαπραγμάτευσης με τη Γροιλανδία, το Συμβούλιο και η Επιτροπή κάλεσαν τα ενδιαφερόμενα κράτη μέλη να εξετάσουν το ενδεχόμενο μεταφοράς ποσοστώσεων που δεν έχουν χρησιμοποιηθεί ή έχουνποχρησιμοποιηθεί σε άλλα κράτη μέλη, εφόσον λαμβάνεται δεόντωςπόψη η ανάγκη να διασφαλίζεται μια αειφόρος αλιεία στα πλαίσια της αρχής της σχετικής σταθερότητας. Το Συμβούλιο επιθυμεί ναπενθυμίσει ότι η αρχή της σχετικής σταθερότητας εφαρμόζεται στα ύδατα της Γροιλανδίας και ότι το Ευρωπαϊκό Δικαστήριο επιβεβαίωσε την αρχή αυτή στις περιπτώσεις C-63/90 και 67/90.

Στα συμπεράσματά του με ημερομηνία 30 Οκτωβρίου 1997 σχετικά με τις αλιευτικές συμφωνίες με τρίτες χώρες, το Συμβούλιο κάλεσε την Επιτροπή να εξετάσει την εφαρμογή της κατανομής του οικονομικού βάρους των συμφωνιών μεταξύ των κοινοτικών ταμείων και των πλοιοκτητών. Στην περίπτωση της Γροιλανδίας, το θέμα αυτό θα έδει να τεθείπό διαπραγμάτευση όμως το αντισυμβαλλόμενο μέρος δεν αποδέχθηκε την εισαγωγή τελών για τις άδειες. Το Συμβούλιο θα εξετάσει επιμελώς τις προτάσεις της Επιτροπής για την εφαρμογή του Τετάρτου πρωτοκόλλου, όταν αυτέςποβληθούν, προκειμένου να διαπιστώσει εάν όντωςφίσταται διακριτική μεταχείριση σε βάρος των κοινοτικών αλιέων που αλιεύουν στο Βόρειο Ατλαντικό.

Στο νέο σχέδιο Πρωτοκόλλου προβλέπεται η αλιεία νέου είδους (καβούρι της Αρκτικής) στα πλαίσια κοινοπραξιών και κοινών επιχειρήσεων, όπως επίσης και η προώθηση πειραματικής αλιείας.